АҞӘА, нанҳәа 4 - Sputnik. Гагра цәыббра-жьҭаара рзы ахәыҷқәа рыцны аԥсшьараз еиӷьу акурортқәа рреитинг иаҵанакуеит ҳәа аанацҳауеит TVIL.RU.
Аԥснытәи ақалақь аҿы уахык азы 2459 мааҭ ахшәааны аԥсшьара алшоит.
Амаҵзура адыррала атуристцәа "акдифаамҭаз" ахәыҷқәа рыцны аԥсшьараан 1 - 12 уахы, иазыхиоуп 1,6 -3,9 нызқь мааҭ аныхра. Убри аан еиҳа имариоуп аԥсшьара Воронеж, еиҳа ахәԥса дууп - Санкт-Петербург.
Атуристцәа "акдифаамҭаз" ахәыҷқәа рыцны аԥсшьараз иалырхуа ахырхарҭақәа:
|Евпаториа||


2987 нызқь мааҭ
|12 у/ҽ|
|Шәача||2563 нызқь мааҭ||10 у/ҽ|
|Гагра||2459 нызқь мааҭ||10 у/ҽ|
|Санкт-Петербург||3883 нызқь мааҭ||8,5 уахы|
|Ростов-на Дону||2152 нызқь мааҭ||уахык|
|Кисловодск||2233 нызқь мааҭ||6 уахык|
|Воронеж||1600 нызқь мааҭ||уахык|
|Нижни Новгород||1767 нызқь мааҭ||6 уахык|
|Москва||3304 нызқь мааҭ||уахык|
|Саратов||1900 нызқь мааҭ||7 уахык|
Асиа шьақәыргылоуп амаҵзура TVIL.RU иалнакааз ахәыҷқәа зманы аԥсшьара иақәызкуа иалырхуа аҭыԥқәа рыла.
Атуроператорцәа иазгәарҭоит, Краснодартәи атәылаҿацә нанҳәа 1 аахыс иалагалоу аԥҟара ҿыцқәа ирхырҟьаны, нанҳәа-цәыббра азы Аԥсны, Ҟрым, Ҭырқәтәыла рахь аԥсшьаҩцәа рцара еизҳар шауа.
Иара убас шәаԥхьар ҟалоит:
Нанҳәамзатәи аԥсшьараамҭаз Цандрыԥшь ауаа еиҳа иахьмаҷу акурортқәа ирыҵанакит
АҞӘА, цәыббра 25 – Sputnik. Иҳаҩсыз уахыки-ҽнаки рыла COVID-19 азы атестқәа арҭеит 370-ҩык Аԥсны ауааԥсыра, урҭ рахьтә 88-ҩык рцәа акоронавирус шалаз аадырԥшит.
Урыстәылатәи арратә госпиталь аҟны акоронавирус злаз ҩыџьа апациентцәа рыԥсҭазаара иалҵит: 1958 шықәсазы ииз ахаҵеи 1936 шықәсазы ииз аԥҳәыси.
Абыржәтәи аамҭазы Гәдоуҭатәи араионтә хәышәтәырҭа хадаҿы ишьҭоуп 42-а, рҭагылазаашьа бааԥсуп ааҩык, ибжьаратәуп - 28-ҩык. Аҟәатәи аинфекциатә хәшәтәырҭаҿы ирхәышәтәуеит акоронавирус зцәа иалоу 28-ҩык, урҭ рахьтә ааҩык апациентцәа рҭагылазаашьа уадаҩуп. Очамчыра ирхәышәтәуеит 9-ҩык, Гагратәи ахәышәтәырҭаҿы - 15-ҩык, урҭ рахьтә хҩык рҭагылазаашьа уадаҩуп. Тҟәарчалтәи ахәышәтәырҭаҿы - 8-ҩык апациентцәа. Аҟәа иҟоу амобилтә госпиталь аҿы - 64-ҩык апациентцәа, жәаҩык рҭагылазаашьа хьанҭоуп.
Аоперативтә штаб аҳәара ҟанаҵоит ауааԥсыра аҿкы рхы ацәырхьчаларц.
Акоронавирус иадҳәалоу ажәабжьқәа шәрыԥхьар ҟалоит абра>>
Ажьицәа-абџьарҟаҵаҩцәа рфестиваль Аԥсны раԥхьаӡа акәны еиҿыркааит. Уи цәыббра 24-26 рзы имҩаԥыслоит аетнопарк "Аԥсны" аҿы. Уи рхы аладырхәырц иааит аҭыԥантәиқәа рыдагьы, Иакутиа, Брест, Белгород, Маиҟәаԥ ақалақьқәа рҟынтәи аҟазацәагьы.
Хымш ирылагӡаны ажьицәа аиха дырҭәалоит, дамасктәии амоизака иаҩызоуи аџыр ҟарҵалоит, аԥсуа ҳәызбақәа, аҿыбџьар, ахҿақәа. Урҭ зегьы реиҳарак излырхуа Бырзышьха иҵхны илбааргаз 300 килограмм иҟоу аихамаден ауп.
Амаден аихамаҭәа алырхырц азы идыргылеит аихаӡырҭақәа ҩба, 1200 градус рҟынӡа ашоура ҭарҵоит.
Аҟазацәа рус арманшәаларазы ишьақәдыргылеит афрынақәа жәаба рҟынӡа, урҭ рахьтә ҩба уаанӡа ҳабацәа ишыҟарҵалоз еиԥш ахәы зқәу ацәала аҳауа ҭадыршәшәоит. Егьырҭ рҿы амца агаз ала ма афымцала аҳауа ҭадыршәшәоит.
Афестиваль аҟны зегь реиҳа азҿлымҳара зырҭаз аԥсуа ҳәызба акәхеит. Аҟазауаа шьоукы ргәы иҭоуп арҭ хымш рыҩнуҵҟа ҩба-ҩба, иара инеиҳангьы абџьарҿқәеи, иара убас итрадициатәу аԥсуа хҿақәеи рыҟаҵара.
Афестиваль аҟынтәи афотосахьақәа шәрыхәаԥшыр ҟалоит абра>>